LidanRubinov/Halacha-QA huggingface dataset:
שאלה: גינות נוי בשנת שמיטה: האם בשנת שמיטה מותר לטפל בגינות נוי ומדשאות?
תשובה: א. בעיקרון אנו מחמירים בגינות נוי יותר מאשר גידולים חקלאיים, שכן אין את ההיבט של הצורך הגדול של הפרנסה. ב. בשנת השמיטה נאסרו 4 מלאכות מן התורה: זריעה זמירה קצירה ובצירה, וכן מדרבנן שאר פעולות חקלאיות כשהן לאברויי אילנא, דהיינו להוסיף ולשבח את הגידול. אולם, אם הפעולה היא רק פעולה של אוקמי אילנא - דהיינו תחזוקה, מותר. לכן בגינות הנוי מותר לעשות רק את הפעולות האלו שבלעדיהן הגינה תיהרס. כמו כן מותר לכסח את הדשא הן מפני שזה לאוקמי אילנא, והן מפני שכאשר מכסחים בקביעות אין זה גורם לפריצה של גידול אלא לעצירתו. בברכת התורה והארץ, הרב יואל פרידמן.
שאלה: לפתוח שער חשמלי בשבת: במסגרת שרות מילואים הוצבתי בישוב לא דתי בעמדת שמירה. ליישוב מגיעים בני נוער מהאזור בליל שבת ל בילוי. האם גם להם אני חייב לפתוח את השער החשמלי? כיצד עלי לנהוג אם אוצב שם שוב?
תשובה: תפתח את השער בצורה ידנית, ואם הדבר לא אפשרי, תבהיר למפקד שלך שזה לא בכלל פיקוח-נפש, ואי-אפשר לחייב אותך לעשות את זה בשבת.
שאלה: תבנית חלבית שבושל בה בשרי: מה דין תבנית חלבית, שאינה בת יומה, שהתבשל בה עוף ע"ג נייר אפיה?
תשובה: העוף מותר, וגם התבנית מותרת, אם לא נטף שום דבר מהעוף על התבנית.
שאלה: זמן ברכת תפילין: מתי מברכים על תפילין של יד לפני הידוק התפילין על היד או אחרי או אחרי שכורכים את הכריכה הראשונה מעל המרפק? (שנחשבת כחצי)
תשובה: כתב השו"ע בסימן כ"ה ס"ח: כל המצות מברך עליהם עובר לעשייתן לפיכך צריך לברך על התפילה של יד אחר הנחה על הקיבורת קודם קשירתן (לפני ההידוק). הרב רואי מרגלית.
שאלה: נטילת ידיים אחרי הנחת תפילין: פעם אמר לי איזה רב שאסור לגעת בחלק שבין המרפק לכתף בלימוד תורה או תפילה וצריך לנטול ידיים. האם אחרי שאני מניח את התפילין (ובמהלך ההנחה אני נוגע באזור הזה) אני גם כן צריך ליטול?
תשובה: השאלה שלך יפה. בספר בית ברוך ח"א כלל ב' ס"ק ג' הביא שהמנהג של החזון איש היה ליטול ידיים לאחר הנחת תפילין. אולם בהרבה מקומות אנו מוצאים פוסקים שהורו שאין צריך ליטול ידיים. הסיבה לכך היא משום שהחיוב ליטול ידיים בנוגע במקמות מכוסים משום שמצוי שיהיה שם זיעה. אולם ביד גם מעל המרפק אין שם זיעה ולכן אין צריך ליטול ידיים.  מור וקציעה סו"ס צב  ויש שכתבו שמכיון שרגילים להרים את השרוול לשם הנחת תפילין אצל האיש זה לא מוגדר כמקום מכוסה.  כף החיים ס' ד' ס"ק צט. הלכה למעשה אין צריך ליטול ידיים לאחר הנחת תפילין.
שאלה: הזכרת נשמות ויציאה לבית החיים: 1. האם יש לומר הזכרת נשמות (אל מלא רחמים) למי שיום הזיכרון שלו חל בחול המועד (או ביום שאין אומרים בו תחנון)? 2. מה מקור המנהג לומר הזכרת נשמות ביום הזיכרון של הנפטר האם זהו מנהג של חלק מהקהילות עדות? (עלי לציין כי בילדותי התפללתי בבית כנסת של יוצאי גרמניה ושם לא זכור לי מנהג זה). 3. מהם הימים שלא נהוג בהן לצאת לבית החיים? האם כל יום שלא אומרים בו תחנון אין יוצאים בו? ואני מתכוון בשאלתי זו לכך שאנו משתדלים לצאת כל ערב ראש חודש לקבר אבינו ולומר את המזמורי תהילים אך לא תמיד מצליחים בערב ראש חודש. ולמעשה גם כאן האם זה מנהג או הלכה והאם יש הבדל אם יוצאים רק ע"מ לומר תהילים?
תשובה: 1. בחוה"מ וימים שאין אומרים בהם תחנון אין מזכירים בהם נשמות. 2. מנהג הזכ"נ החל דווקא בגרמניה, לפני כאלף שנה גם אני התפללתי עם יוצאי גרמניה ונהגו להזכיר נשמות 3. נמנעים לעלות לבית החיים בימים שלא אומרים בהם תחנון. אין להרבות בביקורים בבית החיים ולכן מנהגכם לא רצוי. די בעליה לקבר ביום השנה.
שאלה: אבל במדורות ל"ג בעומר: האם אבל על אימו בתוך השנה יכול להשתתף במדורות ל"ג עומר על מנת לא לגרום צער לילדים? האם יש תנאים מיוחדים?
תשובה: מותר לך להתלוות לילדיך בתוקף אחריותך כאביהם אולם לא לרקוד בעצמך.
שאלה: פדיון הבן לגרת צדק: גרת צדק שבזמן גיותה הפילה עוברה והרתה לאחר הגיור האם צריך לעשות פדיון הבן במצב כזה?
תשובה: תלוי אם מבחינה הלכתית העובר שהפילה נחשב לעובר. אם הפילה בחודש הראשון, זה לא נחשב לעובר, ולבן הבא צריכים לעשות פדיון הבן. אבל מחודש שני והלאה יש ספק בהלכה, ולכן יעשו פדיון ללא ברכה.
שאלה: ספק בחום המים: עיריתי מים על עוף, שמתחתיו היה כלי פרווה. אני נגעתי במים, ולדעתי הם לא היו חמים כל-כך, אבל אישתי נגעה במים ואמרה שהמים חמים מאוד. מה הדין במקרה כזה, בו לאדם אחד המים חמים בחום שהיד סולדת בו, ולאדם אחר לא?
תשובה: מכיוון שזה עירוי, לא צריך להחמיר בזה.
שאלה: כלאי הכרם : אפונה ריחנית וגזר ליד גפן: יש לי בגינה שתי גפנים שנשתלו לפני כמעט כשנה, ולידם נשתלו לא מזמן גזר ואפונה ריחנית שנבטו. כרגע יש בגפן ענבים מאוד קטנים בגודל של עד כחצי ס"מ. מה לעשות בשני המקרים הבאים: 1. גזר והאפונה הריחנית נזרעו ליד הגפן במרחק של פחות מ - 60 סמ :, האם יש לעקור רק את הגזר והאפונה הקרובים לגפן בתוך 60 ס"מ או שמא יש לעקור גם את הגפן. בהתחשב שגודל הענבים שאולי קטן מפול הלבן (רמב"ם כלאיים ה,יא)? 2 נזרעו ליד הגפן במרחק יותר מ-60 סמ, אולם מעט זרעים התפזרו שלא בכוונה לתוך טווח של 60 ס"מ?
תשובה: וברכת ד' עליך נראה שאם הגרגיר של הענב הוא כ 1 2 ס"מ, הרי הוא בוסר וא"כ אינו מקדש את הגפן אבל הזרע נאסר, ולכן יש לעקור רק את הזרעים. כמו כן אם נתפשט שלא לרצונו מעט זרעים לתוך ששה טפחים מגזע הגפן הרי שהשאלה האם ראית את הזרעים או לא, אם בעה"ב ראה את הזרעים א"כ חלה חובה לעקור וקדשו, ואם לא ראה ולא ידע אין חובת עקירה אלא יכול להוציאם ולאוכלם, אבל לא להשהותם כלל. כל זה לעניין הגזר אולם אפונה ריחנית נ"ל שדינה כזרעים שהרמב"ם ס"ל שאין בהם כלאים (פ"ה ה"ו), ואולם דעת הרבה ראשונים (ראב"ד, ר"ש, ר"ן) היא להחמיר גם במיני זרעים, ולמרות שאין כאן מפולת יד ואיסור תורה בכו"א נ"ל שכדאי להחמיר גם באפונה ריחנית שהרי מגדלים אותה בכרם והרי זה כלאים. נאמנה יהודה הלוי עמיחי מכון התורה והארץ כפר דרום גוש קטיף
שאלה: המנהג להזמין הורה שנפטר לחתונה: האם המנהג הוא "כשר"? האם אין בו פנייה אל המת? האם זה מנהג כלל-ישראלי או רק של עדות חסידויות בודדות? מה מקורו? איך ההזמנה נעשית בפועל?
תשובה: זהו מנהג בחוגים מסוימים, ואם היו שואלים אותי, הייתי אומר לא לעשות זאת.
שאלה: בשר-חלב במולטישף חשמלי מטפלון.: לפני 3 שנים, טיגננו עוף במחבת חשמלי (מולטישף) שעשוי מטפלון. אם כעת מטגנים עליו פנקייקס פרווה, האם אפשר לאכלם עם חלב, חמאה או גבינה?
תשובה: תדליק את המחבת על החום הכי גבוה למשך זמן מסוים, וזה יחשב כליבון. אבל בדיעבד שכבר הוכן האוכל, מותר באכילה.
שאלה: כלאי הגפן - מה דינם?: האם בגפן יש איסור כלאי אילן? מהו האיסור - האם אסור לעצים לגעת זה בזה? מה דין הפירות?
תשובה: א. בגפן יש גם כלאי אילן כמו בכל שאר עצים. בנוסף יש איוסר כלאי הכרם. ב. איסור כלאי אילן הוא איסור הרכבה בלבד, דהיינו להחדיר ענף של מין אחד בגזע של המין השני. נגיעה אינה אסורה. גם במקרה שנעשתה הרכבת איסור, הפירות אינם אסורים. ג. כלאי הכרם הוא איסור של זריעה או שתילה של גפן יחד עם צמח חד-שנתי (ירק) ללא הרחקה מתאימה. במקרה ונעשה האיסור ישנם מקרים שהירק והענבים נאסרים. בברכת התורה והארץ, הרב יואל פרידמן.
שאלה: העברת שתיל גפן למקום אחר בגינה הפרטית: עליי להעביר את שתיל האילן בן השנתיים מאחר ואינו גדל כיאות,יתכן מחסור בעומק אדמה או תעלה רחבה לאילן הגפן,לכן ברצוני לדעת מה עליי לדעת מבחינת הליך ההעברה? מבחינת קוטר ועומק גוש העפר שעימו? כמה זמן מותר להשהותו בדלי נקוב כהלכתו עד שיהיה מותר להשרישו או לנטעו שוב-באם אחליט שלא לשותלו במידית לאחר הוצאתו מן האדמה? האם יש חומרה בהנחתו בדלי כאשר זה יהיה מונח על גוש אדמה שעומקו פחות מטפח ומידותיו האחרות כ 2 על 3 טפחים,כשבקצהו התחתון ישנה חסימה מלאה לגוש זה על ידי בטון?הרי שיתכן וזה כמו כל חלקת אדמה שבסופה יש עצירה על ידי סלעים ואבנים?,
תשובה: א. אם אכן השתיל אינו גדל כמו שצריך מסיבות מקצועיות רציניות מותר להעביר את העץ, אך בלא זה אסור להעביר עצים מפני איסור בל-תשחית. ב. כדי להעביר את עץ-הפרי בלא למנות שנות ערלה מחדש צריך להקפיד על כמה דברים. 1. שגוש האדמה יהיה גדול עד כמה שאפשר. 2. לקצץ את העלווה במידה המאקסימאלית (באופן שהשתיל לא יפגע) לפני ההעברה. 3. לדאוג שהשתיל יהיה כל הזמן מחובר לקרקע (חוץ מאשר עצם ההעברה) ולא יהיה מונח על משטח מנתק כמו בלוקים בטון, עץ וכדו'. 4. אם רוצים להעביר את השתיל למקום החדש, יש לחפור את הגומה שלתוכה יכניסו את העץ, ולהעביר את העץ בגושו (בלא שיתפורר) ולהניח בלא לכסות את האדמה. להשקות כפי שהיה נהוג לפני העברה. אם במשך השבועיים נראה את העלים קמלים ומתייבשים סימן שהעץ קיבל מכה בגלל ההעברה, ואז יש למנות שנות ערלה מחדש בעת הנטיעה. אם העלים אינם קלים ומתייבשים - סימן שגוש האדמה מספיק למחייתו והנטיעה במקום החדש אינה נטיעה חדשה אלא המשך של הנטיעה הראשונית, ואז לא צריך למנות שנות ערלה מחדש. בברכת התורה והארץ, יואל פרידמן
שאלה: נענוע בשעת תפילה: שאלתי היא למה בזמן תפילה יש אנשים ש"מטלטלים" את הגוף אחורה וקדימה כמו חצי כריעה ואז עליה בחזרה. מה זה אומר? האם דבר זה מוטיב בזמן תפילה? או שאין לו משמעות רבה?
תשובה: כתב השו"ע בסימן צ"ה סעיף ג': ועומד כעבד לפני רבו באימה ביראה ובפחד. וכתב כף החיים בשם הזוהר שאין להתנועע בשעת תפילת שמו"ע. אולם המשנב"ר כתב "ויש להתנועע בשעת תפילה משום כל עצמותי תאמרנה ה' מי כמוך". אם כך, לשתי הדעות יש מקום בהלכה. הרב רואי מרגלית.
שאלה: ברכות על ראשית הגז: 1. על איזה מתנות כהונה יש ברכה ועל איזה מתנות כהונה אין ברכה? ומדוע? (מדוע אין ברכה על מצות ראשית הגז) 2.מדוע אין ברכת שהחיינו על מצוות ראשית הגז כמו שיש ברכת שהחיינו על מצוות אחרות? (למשל כמו תקיעת שופר)
תשובה: 1. אין מברכים על מתנות כהונה, משום שזו מצוה התלויה בשני אנשים, והרשב"א כתב שלא תיקנו ברכה על מצב כזה (חוץ מפדיון הבן). 2. מברכים "שהחיינו" כאשר יש שמחה, ולא על פעולה מסוימת.
שאלה: לימוד קבלה לנשים: האם נשים מותרות ללמוד את חכמת הקבלה, והאם נשים שלומדות עם מכנסיים האם זו הדרך בלימוד חכמת הקבלה? מה אומרים לאישה שמתחברת ללימוד הקבלה אבל ביחס לקיום המצוות הכל נשאר רדוד?
תשובה: קבלה כשמה כן היא, יש לקבלה מפי איש מוסמך באוירה של קדושה. יש קטעים בקבלה שאיש לא יכול ללמד אישה. מכנסים אינם לבוש הולם אישה בכלל וק"ו לא למי שמעונינת לעסוק בפנימיות התורה.
שאלה: לימוד תורה מול פעילות למען א"י: האם יש היתר לא ללכת ללימודים או להשתחרר מוקדם בשביל להתנדב למען פעילות הקשורה לגוש קטיף, ומתוך כך אני מבטל תורה, והאם יש היתר כאשר אפשר להשלים, והאם יש היתר כאשר אלו מקצועות חול?
תשובה: מותר ללכת למען פעילות הקשורה בגוש קטיף, ואין בזה ביטול תורה, בתנאי שמקבלים רשות מהנהלת המוסד.
שאלה: יחסי עובד מעביד: בתחילת שנה"ל נכנסתי לעבודה כעוזרת גננת בגן של 13 בנות. במהלך שנה"ל פחת מספר התלמידות בגן לעשר בנות. ולאחר זמן הוחלפה הנהלת הגן. ההנהלה החדשה טוענת כי אין הצדקה להחזיק עוזרת לגננת ולכן פוטרתי. בועדה החדשה המנהלת את הגנים חברים חמישה נציגים. כשפוטרתי פניתי לאחד מהם וקבלתי תשובה חד משמעית כי במהלך החודש הקרוב, עקב חופשת לידה, עומדת להתפנות משרה בגן הנמצא בסמוך, ושייך אף הוא לאותה בעלות ואני מועמדת ראשונה. עלי לציין כי במהלך חודש אוגוסט לפני פתיחת שנה"ל היתה לי אפשרות לעבוד במקום אחר, ומאחר והגן הנ"ל קרוב יותר לביתי בחרתי באפשרות הזו. כרגע אינני עובדת ואין באפשרותי להשיג עבודה בתחום אלא בשנה"ל הבאה. שאלתי היא: האם המעסיק חייב לשלם לי שכר עד סוף שנה"ל כולל חופשות?
תשובה: אם הייתה להם סמכות לפטר אותך, הרי שהם לא חייבים לשלם לך על הזמן שבו את לא עובדת. ומה שאת מועמדת ראשונה לתפקיד בגן השני, זו התחלה של עבודה חדשה, ללא קשר לעבודה הקודמת, רק שיש לך עדיפות על אחרים.
שאלה: דיני בת כהן ודיני משקולות: היכן אוכל לקבל מידע לגבי הלכות בת כהן מה מותר ואסור לה (בנישואין, כניסה לבתי קברות, טהרה וטומאה - נגיעה בחולים וטמאים וכד ). - מה הכוונה בספר דברים בחוקות השם במעמד הר הברכה והקללה - לגבי אבן גדולה וקטנה בכיס ולגבי איפה גדולה וקטנה - האם הכוונה לא לעשות איפה ואיפה במסחר, או בכלל, כי הרי, לגבי חברים וקרובים נותנים בדר"כ יותר יחס, הנחות וכד, האם זה אסור?
תשובה: כל דיני קדושת כהן אינן חלים על בת כהן ויכולה להתחתן עם כל אדם שלישראלית מותר, ולהיכנס לבית קברות ולנגוע בחולים וטמאים. לגבי אבן גדולה וקטנה הכוונה לדברים שהם רמאות כגון: משקלות מזויפים ואין הכוונה שאי אפשר לתת לחבר הנחה. הרב רואי מרגלית.
שאלה: השלמת מנין בשעת דחק: במצב בו אני כבר התפללתי ומבקשים ממני להצטרף על מנת להשלים מנין, מה מידת החיוב המוטלת עלי להצטרף (מדובר במצב שבו יתכן ולא יהיה להם מנין בלעדי)? השאלה היא על מצבים בהם אני ממהר וקשה לי להתעכב. יותר מכך לפעמים מצוה זו של השלמת מנין באה על חשבון אחרים כגון כאשר אני בדרך הביתה לעזור לאשתי בטיפול בילדים וכד
תשובה: אם אתה לחוץ בזמן, אין עליך חיוב להמתין ולהשלים להם מנין.
שאלה: שאלות שונות: למה יש ברכה מיוחדת ליין? מי תיקן "נטילת ידיים? מה זה מחזור בתפילות? מה זה תפילה באמצעות מתווך?
תשובה: א. מפאת חשיבותו שסועד ומשמח תיקנו לו ברכה מיוחדת. ב. שלמה ובית דינו. ג. מחזור הוא סדור למועדי השנה (ראש השנה, יום כפור, פסח, שבועות וסוכות). ד. תפילה באמצעות מתווך הוא בקשה מהמלאכים שיקבלו את התפילות ויכניסו אותם לפני רבונו של עולם. ואנו מתפללים ישירות לרבונו של עולם ואין לנו צורך במתווכים. הרב רואי מרגלית.
שאלה: שאלות כלליות במצוות התלויות בארץ: מה זה אבות מלאכה ותולדות מלאכה? כמה משאירים בפאה? למה מצוות שכחה ופאה חשובות?
תשובה: א. זה תלוי באיזה נושא מדובר: אם מדובר בשבת, אזי האבות הם ל"ט אבות מלאכה שעל ידם נבנה המשכן. התולדות הם מלאכות אחרות הדומות לאבות בתכלית או בצורת הפעולה. בשביעית, אבות המלאכה הן ארבע מלאכות חלקאיות שנאסרו, קרי זריעה זמירה קצירה ובצירה, והתלודות הן מלאכות חקלאיות אחרות הדומות להן. ב. במשנה בתחילת פאה נאמר אלו דברים שאין להם שיעור: הפאה וכו'. אך מדרבנן יש שיעור כפי שכתב הרמב"ם הל' מתנות עניים פ"א הט"ו השיעור הוא לפחות אחד משישים. ראוי לציין שלגבי הזמן הזה החזון איש כתב שאין חובה להשאיר פאה שכן הפאה לא תגיע בהכרח לידים הנכונות ואין חובה להשאיר פאה לחיות השדה וכדו'. ג. מצוות שכחה ופאה הן מאד חשובות והן חלק מהסדר החברתי של התורה. במיוחד היום שרואים ושומעים על הקשיים של השכבות החלשות מן הבחינה הכלכלית שנגרמים עקב המשטר הקפיטליסטי, התורה מציע דרך אחרת הדואגת לרווחת אותן שכבות חלשות. בברכת התורה והארץ, יואל פרידמן
שאלה: מצווה גוררת מצוה והעתקות במבחן: "מצווה גוררת מצווה" - איך אנחנו שוברים את הרצף ועושים עבירה? מישהו מבקש ממני שאני אתן לו להעתיק במבחן, ואם אני לא אתן לו הוא ישנא אותי ומעמדי בכיתה יתערער - לתת לו?
תשובה: מצוה גוררת מצוה אין פירושה שמעתה אוטומטית יעשה האדם רק מצוות, אלא שנוצרה זכות שעוזרת לאדם להידבק בטוב ולקים עוד מצות, אך תמיד אדם יכול לפנות לכיוון השני ולבצע גם עבירה. לגבי העתקה במבחן אין לתת להעתיק כי זו גניבת דעת של המורה, ובסופו של דבר שרואים שאדם לא עושה את זה מתוך רוע לב, אלא מפני שהדבר אסור מעריכים אותו. אפשר לומר גם לאותו תלמיד שתשמח לעזור לו לפני המבחן בשאלות או אפילו ללמוד יחד. הרב רואי מרגלית.
שאלה: אינטרנט ללא חסימה: לפני כמה שנים גנבתי ונכנסתי למעגל הגניבות שמשם הצלחתי לצאת. הייתי אז ממש לא ישר שיחקתי באש, ונכנסתי לאתרים לא צנועים לגמרי. עכשיו כשאני זקוק באופן דחוף לאינטרנט (לעבודות בישיבה, וסתם לדבר עם חברי. וגם משפחתי זקוקה לזה) הורי מאוד חוששים לא רק בגלל האתרים הלא צנועים (כי עכשיו ב"ה כבר התחזקתי) אלא גם בגלל הפירסומות הקופצות (שאפשר לחסום כמעט את כולן) שיש סיכוי שהן לא צנועות (גג - אחת לשבוע). האם כדאי לשים אינטרנט ללא מורשת? (כי מורשת חוסמת הרבה אתרים ומנועי חיפוש חשובים!)
תשובה: הוריך צודקים לא כדאי להסתכן אף על פי שאתה התחזקת מוטב שלא יהיה בבית אינטרנט אלא רק דרך מורשת. אני מקווה שתמצא במשך הזמן תוכנה משוכללת שתחסום לחלוטין האפשרות לראות תמונות בלתי צנועות ואתרים אסורים ואז אפשר יהיה לוותר על מורשת.
שאלה: עליה לדוכן ללא גרביים: האם כהן יכול לעלות לדוכן ולישא כפיו ללא גרביים? במשך כל היום הוא הולך בסנדלים ללא גרביים.
תשובה: זה לא מכובד, אבל אין בזה איסור. לתשובת הרב יעקב אריאל. דין שליח ציבור ללא גרביים.
שאלה: שוארמה בדוכן : א. האם גוי יכול לחתוך שוארמה לאחר ששמתי אותה במיתקן השוארמה והודלקה על ידי או על ידי המשגיח, עלי לציין כי חיתוך השוארמה נעשה במכשיר חשמלי והשוארמה מבושלת ישר לאכילה? ב. האם מותר לגוי לטגן שניצל או פלאפל, כאשר גם הגז הודלק על ידי יהודי וכמובן על ידי משגיח הכשרות, והאש נישארת דלוקה רצוף מבלי לכבותה? ג. בעסק שמועסק גוי, האם מותר להשאירו לבד במטבח או בכלל בכל העסק (לא ניראה לי שיש לו משהו לחבל או להכשיל).
תשובה: א. אם הוא רק חותך, אין בזה בעיה. ב. מותר. ג. הכלל: אם תהיה לו הנאה או תועלת בזה שיחליף משהו (כלי או אוכל), אסור להשאירו לבד. אבל אם לא קיים חשש זה, מותר להשאירו לבד.
שאלה: פרוה בתנור חלבי: תנור שאפיתי בו חלבי האם אפיית הפרווה גם חלבית?
תשובה: דבר מאכל פרוה שנאפה בתא אפיה חלבי או בשרי, שלא חלפו 24 שעות מאז השימוש האחרון - אין לאוכלו יחד עם מאכל מהסוג השני (אפילו התנור נוקה), אלא לפניו או לאחריו ואין צריך להמתין. הרב רואי מרגלית.
שאלה: כשרות סכינים: יש לי שאלה לגבי כשרות של סכינים של יהודי שהשתמש בהם לחתוך עוף טרף האם אפשר להכשיר אותם או לא, האם יש להם דין של כלי חרס בגלל שיהודי שטירף כלי דינו שבירה או אני טועה בענין זה שאפשר להכשיר אותם בדקירה באדמה?
תשובה: סכין שעשוי ממתכת ניתן להכשיר אותו. בכדי להכשיר אותו יש לנעוץ את הסכין בקרקע קשה עשר פעמים בעשרה מקומות. וקל יותר לשטוף היטב את הסכין בעזרת מטלית מחוספסת וסבון כלים.
שאלה: כח גברא בנטילת ידים: מדוע חייבים ליטול ידיים דוקא מכלי דהיינו כפי שמוגדר בהלכה "צריך כח גברא"?
תשובה: הדבר נלמד מדיני טהרה שכתוב: "והזה הטהור על הטמא" (ב"י או"ח קנ"ט). הרב רואי מרגלית.
שאלה: הוצאת ספר תורה: 1. כיצד נוהגים בפתיחת הארון? האם יש עניין לסגור את ארון הקודש מיד לאחר הוצאת הספר ולפני "שמע ישראל", או להיפך רק לאחר שהש"ץ מתחיל לצעוד לכיוון התיבה? המניין שלנו מתפלל בנוסח "אחיד" ( ספרד מנהג אשכנז). 2. מה עדיף? ללכת עם ספר התורה לתיבה בדרך הקצרה (אצלנו 3-5 צעדים) ואז הספר מונח עד שהקהל מסיים את שירת "לך ד הגדולה.", או להאריך את המסלול ע"מ לתת לקהל הזדמנות ללוות את הספר (וכמובן גם להביא את הילדים לנשקו כמוזכר בשו"ע) ולסיים את השירה עם הגעת הספר לתיבה?
תשובה: 1. המנהג לסגור את הארון לאחר אמירת פסוקי השבח וקבלת עול מלכות שמים: שמע, אחד אלוקינו וגדלו, ואח"כ לסגור את הארון. 2. המטרה היא שכל מי שרוצה יוכל לנשק את הס"ת לחיבוב מצוה, ולכן אם האנשים מרובים והדרך קצרה יש מקום להאריך את המסלול. הרב רואי מרגלית.
שאלה: נישואין ביום שישי בבוקר צהריים: האם יש בעיה להתחתן ביום זה? מהם ההגבלים מבחינת זמן על מנת שהאורחים לא יחללו שבת?
תשובה: אין בעיה להתחתן ביום שישי בבוקר, ובצהרים צריך להזהר שלא יגרם חילול שבת ע"י החתונה, שאנשים יוכלו לחזור לביתם בזמן ולהכין צרכי שבת.
שאלה: התכתבות עם בנות דרך האינטרנט: רציתי לשאול האם מותר סתם כך להתכתב עם בנות? (דרך המחשב).ואם אני הכרתי חברה שיש לה יראת שמים בגיל הזה שאני נמצא (16 וחצי) אז האם זה מותר להמשיך את הקשר? אם זה למטרת נישואין כמובן שלא נוגעים אחד בשני וכו אני שמעתי על רבנים שהם היו בגיל שלי והם גם הכירו חברה והתחתנו איתה אז האם הדבר מותר? אם זה לצורך נישואין בסופו של דבר?
תשובה: הרבה תקלות יצאו מקשרים כאלו. יש להמנע מהתכתבות כזו.
שאלה: ארגון "ציונות דתית ריאלית": מה דעת הרבנים שליט"א על ארגון "ציונות דתית ריאלית"? הארגון תומך בבריחה משטחי ישראל, תומך בהתנתקות בין רבנים לפוליטיקה ועוד.
תשובה: דיינו בפלגנות. אין צורך להוסיף עוד. כל הציוה"ד היא ציונות ריאלית, אלא שזויות הראיה לריאליזם שונות. מי שחושש למלחמה סבור שהוא ריאלי ומי שמצפה ל סבור שהוא ריאלי. בינתים המחלוקת היא הדבר הריאלי היחידי.
שאלה: מה עוזרת חסימת הכבישים?: ראיתי את תשובתו של הרב בנוגע לחסימת כבישים. ההנחה הייתה שהחסימה עוזרת. שאלתי היא איך החסימה עוזרת נגד ההתנתקות? זה לא רק מפלג את העם? אם תהיה לא תהיה התנתקות אבל יהיה קרע בעם, זה לא יהיה אסון לא פחות חשוב? האם זה לא יהיה יותר חכם לא לחסום ולנסות למנוע זאת באהבה ובאמונה ולא באלימות?
תשובה: כבר הסברתי שחסימת הצמתים היא תביא לקרוב רחוקים. ומי שאינו משתתף בזה ועומד מנגד בשעה שהולכים לעשות פשע נורא כזה הוא נעשה שותף לאיסור. חסימת הכבישים היא המחאה המינימאלית שחייבים לעשות. וזאת על מנת לעצור את כל הנוסעים לדרכם האדישים, שיחשבו מה עומד לקרות, ומה עליהם לעשות למנוע את הקרע שהממשלה עושה בעם. ומה לעשות לביטול הגזרה. לתשובות הרב דב ליאור לחץ כאן וכאן. לתשובת הרב יעקב אריאל. האם ניתן לתבוע חוסמי כבישים? מה עוד ניתן (היה) לעשות למניעת הגירוש?
שאלה: מה עוזרת חסימת הכבישים?: ראיתי את תשובתו של הרב בנוגע לחסימת כבישים. ההנחה הייתה שהחסימה עוזרת. שאלתי היא איך החסימה עוזרת נגד ההתנתקות? זה לא רק מפלג את העם? אם תהיה לא תהיה התנתקות אבל יהיה קרע בעם, זה לא יהיה אסון לא פחות חשוב? האם זה לא יהיה יותר חכם לא לחסום ולנסות למנוע זאת באהבה ובאמונה ולא באלימות?
תשובה: הלוואי והיה מועיל באהבה ובאמונה. חוסמי הכבישים יוצאים מתוך הנחה שצריך לעשות משהו שהממשלה תתחשב בו, ובחסימות כבישים הממשלה מתחשבת, לדעתם. אם הם ישדרו אהבה, אף אחד לא ישים לב אליהם. לצערנו, דברים אמיתיים לא פועלים את פעולתם כראוי, ולכן צריך לצאת לשטח ולהראות שיש ציבור גדול המסתייג ומתנגד למהלך זה. כמובן, צריך גם הסברה. ומה שטוענים שזה גורם לקרע בעם, הרי ממה נפשך, אם הנהג שנתקע בכביש מבין אותנו, מה טוב, אבל אם הוא לא מבין, סימן שהוא שנא אותנו גם קודם. והרי נהגי משאיות יכלו לחסום כבישים מפני שהעלו להם את מחיר הדלק, ועובדי הנמלים השביתו את הנמל בשביל כסף, ואף אחד לא טען שזה עושה קרע בעם. מי שעושה את הקרע בעם זו ההנהגה החלשה! ועוד, אם יעקרו יהודים מבתיהם ויזרקו אותם לרחוב, וימשיכו במהלך זה ללא התחשבות בקולות המתנגדים, זה לא יצור קרע בעם?? וכבר אמר יושב ראש ועדת החוקה, כמדומני, שחסימת כבישים לגיטימית במשטר דמוקרטי, למרות שאינה חוקית. לצערנו אין ברירה אחרת, ואולי זה מה שירתיע את הממשלה מביצוע תוכנית זו. עוד בנושא זה מאת הרב. לתשובת הרב זלמן מלמד. לתשובת הרב יעקב אריאל. האם ניתן לתבוע חוסמי כבישים? מה עוד ניתן (היה) לעשות למניעת הגירוש?
שאלה: ישיבה גבוהה-בירור והדרכה בנושא: לכבוד הרב דוד חי הכהן! אני לומד בביה"ס "כרם שלמה" בחולון בכיתה יא ורציתי לשאול האם כדאי ללכת לישיבה גבוהה או שכדאי הסדר במסלול שדוחים את השירות הצבאי כמו ישיבה גבוהה אז מה דעת הרב בנושא? כי דיברתי עם הרב יעקב טל שליט"א ר"מ בבית ספרנו והוא הציע לי ללכת לישיבה של הרב
תשובה: על שאלתך בעדיפות ישיבה גבוהה או ישיבת הסדר, הכל תלוי במדרגת אהבת התורה של הבחור, במסירות וביכולת שהוא מוכן להתמסר ללימוד תורה. ומה שנוגע לישיבה שלנו, יש צורך בראיון אישי מקדים, ע"מ לברר התאמה למקום הזה במיוחד.
שאלה: לימודים בקבוצה שאחד ממנה הוא ערבי: בעז"ה החלתי השנה את לימודי האקדמיים. בלימודים שלי יש מספר מקצועות שמחייבים לימוד בקבוצות, ומספר האנשים שאני יכול ללמוד איתם מוגבל מאוד בשל האיטיות שלי וקושי הלמידה שלי. האם קיים איסור כלשהו ללמוד בקבוצה של כ-4 אנשים שאחד מהם הוא ערבי (הערבי אינו שונא יהודים)?
תשובה: אין בעיה ללמוד עם ערבי, ולא צריך להתידד איתו.
שאלה: נישואים כדת משה וישראל.: האם אפשר להתחן ברבנות עצמה עם עדים ורב וכפי שצריך וגם לערוך לאחר מספר חודשיים חופה באולם עם שבירת הכוס ורב כדת וכדין (כמובן שלאותו האדם)?
תשובה: אפשר לעשות מסיבה ללא טקס קידושין וללא 7 ברכות שבירת הכוס בארוע כזה היא בל תשחית.
שאלה: קבלה והרמב"ם: מה היתה התיחסותו של הרמב"ם לנושא הקבלה? האם נכון שהרמב"ם שלל את נושא הקבלה?
תשובה: ברמב"ם לא מפורש מה יחסו לקבלה. בזמנו של הרמב"ם נושא הקבלה היה הרבה יותר חסוי מאשר בזמננו. הרמב"ם עוסק יותר בצד הנגלה של התורה, אך מכיוון שאין התייחסות מפורשת לקבלה, אזי אין ראיה לאף צד. הרמב"ם כן התנגד לאמונות תפלות.
שאלה: תרופה בשם מדיג ל תוצרת אנגליה: לא רשום על התרופה האם היא כשרה, האם אפשר להשתמש בה? התרופה משמשת להרגעת פצעים בפה.
תשובה: אם לא בולעים אותה, אין בזה בעיה.
שאלה: חסימות כבישים לבנות: אנחנו בנות שמינית באחת האולפנות, רצינו לדעת מהי דעת כבוד הרב לגבי חסימות הכבישים. מה תפקידנו כבנות בדרך זו של מאבק?
תשובה: אני תומך בחסימת הכבישים זו מחאה דמוקרטית אף שאינה על פי החוק. גם הבנות יכולות להשתתף בתנאי שיקבלו הוראות מתאימות איך להתנהג באופן שהצניעות תשמר. מאז בנות צלופחד ידוע שבנות ישראל מחבבות חיבה יתרה את ארץ ישראל. מעט הדרכות בנושא. לתשובת הרב דב ליאור. לתשובת הרב יעקב אריאל. מותר לפרוץ גדרי צניעות בזמן מלחמה? מה עוד ניתן (היה) לעשות למניעת הגירוש?
שאלה: בשרי או לא?: שמי יצחק ואני יוצא עדת מרוקו. אישתי בישלה סיר מרק ירקות עם בשר, הוצאתי מהסיר תפוחי אדמה ואכלתי אותם ללא הבשר. האם אני בשרי ועלי לשמור 6 שעות לפני אכילת מאכלי חלב?
תשובה: אין לאכול מאכלי חלב אחרי תבשיל בשרי. אולם אם תפוה"א היו מתבשלים בכלי בשרי ללא בשר היה מותר לאכול אחריהם מאכל חלבי.
שאלה: חינוך ילדים: יש לנו 5 ילדים מגיל 9 ומטה. חשוב לנו מאוד שהם יהיו מאוחדים מתוך אהבה, כבוד הדדי והתחשבות על כן הם ישנים בחדר אחד בבית והם מאוד שמחים על כך. הבן הגדול בן 9 ואחותו בת 8 ורצינו לשאול מתי הזמן להפריד ביניהם מטעמי צניעות?
תשובה: נראה לי שזה הגיל המתאים להפריד, אך יש לעשות זאת בלי להדגיש את הסיבה הזו אלא לומר שהשינוי נעשה כדי שיהיה להם יותר נוח, ויותר מרחב.
שאלה: מתן תורה ומעלת חבל עזה: עם ישראל היה אמור להכנס לארץ דרך עזה, ורק "פן ינחם העם" וכו העם סבב במדבר והכניסה הייתה דרך יריחו. אם העם היה במצב שבו ה לא היה חושש "פן ינחם העם" והעם היה נכנס ארצה, היכן היה מתן תורה? האם ניתן ללמוד מכך על מעלה מיוחדת שיש לחבל עזה?
תשובה: קשה לענות בברור מה היה קורה בעולם אם. אבל יש להניח כיון שח אמרו על הר סיני כי היה ראוי יותר מכל ההרים לקבלת התורה, היו ישראל מגיעים להר סיני לקבלת התורה. כבר כתב ריה"ל בספרו "הכוזרי", כי הר סיני נמצא בתחום המקודש של א"י. אינני זוכר האם יש בח התייחסות לכך, ומה ששאלת על המעלה המיוחדת שיש בחבל עזה, מעלתה היא בהיותה שייכת לשבט יהודה, והוא השבט שנחלתו היא המקודשת ביותר בגלל שכנותה לירושלים. וכן נאמר בח שהרוצה להחכים ידרים, וחבל עזה הוא בדרומה של הארץ, ומכאן שיש פה שייכות לחוכמת התורה יותר מן השומרון והגליל ושאר חלקי הארץ.
שאלה: סדר נטילת ידים: 1. מדוע יש הבדל בין נט"י של בוקר לנט"י שלפני ארוחה? 2. ומה הדין אם נטלתי את ידיי לפני הארוחה כמו בבוקר לסירוגין?
תשובה: 1. צריך ליטול ידים בבוקר שלש פעמים לסירוגין ולפני ארוחה שלש פעמים על כל יד ברציפות. 2. אם היה בכל שפיכה מעל רביעית (86 גרם) אין בעיה. הרב רואי מרגלית.
שאלה: בדיחות על עדות: האם בדיחה על עדה מסויימת נחשבת לשה"ר? ומה הדין אם זה נאמר כ"מילתא דבדיחותא" ומה הגדר של "מילתא דבדיחותא"?
תשובה: זה לא נחשב כלשון הרע, אבל איני חושב שזה ראוי לצחוק על עדה שלמה.
שאלה: ענייה לאמן במקרים מסויימים: מה הדין כאשר אני שומע מישהו מברך ברכה ואני רוצה לענות אחריו אמן, כאשר: 1) אני נמצא בשירותים ושומע דרך את הדלת את המברך. 2) כבר יצאתי מהשירותים אך טרם נטלתי ידיים וברכתי אשר יצר.
תשובה: 1. כאשר אתה בתוך השירותים, אסור לך לענות אמן. 2. אם יצאת ולא נטלת ידייך, אל תענה אמן, אבל אם נטלת רק לא ברכת "אשר יצר", אתה יכול לענות אמן.